Lo-Renz-O/malagasy-sentence huggingface dataset:
Landy tovo ange rey olona, ka tsy mamo toaka izany rehefa miditra ny tranonay e! Mamon-drongony! Mba azonareo sary an-tsaina moa izany hoe mamon-drongony izany? Nofatorany aho, dia nofatorany koa i fitia, dia naolany teo imasoko. Mitomany tena reny aho, sady vady no nanatrika izany rehetra izany, fa tsy tantiko mihitsy ny mitantara aminareo izany indray. Misa dia nisy vokany ve izany, sa dia nandeha tamin’izao fotsiny? Landy 15 taona i fitia no nitranga izany toe-javatra izany. Ny hoe faharatrana aloha nisy, saingy ny tsy tantinay mianaka indrindra, dia bevohoka ny zanako. Izaho reniny mihitsy no nitondra azy tany amin’ny mpitsabo. Rehefa natao ny fanadihadiana rehetra, dia nomen’ny dokotera soso-kevitra aho, mba hanala ilay zaza. Nekeko soa aman-tsara, ary i fitia rahateo, tsy nandà. Misa dia ahoana no nahafantaran’i bodo an’izany zavatra izany? Landy i tovo ka! Fantatr’i tovo ange izany e! Rehefa nampitahoriko izy fa hotoriko, dia niezaka nanambitamby ahy, mba hanala ny zaza tao an-kibon-janany. Tat? Aoriana, rehefa hitany, fa tsy bevohoka intsony i fitia, dia nino izy, fa efa nandray fepetra aho. Ary dia io no naparitany tany amin’ny havany tany. Misa fa inona marina moa no antony nigadrany any tsiafahy? Landy notorian’ny fianakavian’i lolona izy. Io ilay novonoiny ho faty. Misa ary ianao nangataka fisarahana taminy ve, nisy antony manokana? Landy olona efa voaheloka ho faty izy, ka tsy afaka ny hanambady azy intsony aho. Zarako aza nisy an’izay. Mino aho manko, fa raha izaho no nitory azy, noho ny fampijaliana nataony anay mianaka isan’andro izao, dia kely kokoa ny saziny, ary mety tena maivana mihitsy aza angamba. Misa ataoko mpiray tsikombakomba aminy manko itý bodo anabaviny itý. Avelao izay hiafarany any, fa mba tiako, raha miadana amin’izay ianareo mianaka. Landy izay hatao re mety daholo e! Dia hataoko ahoana izao io fitia tsy mety hianatra io intsony? Mahefa ho raisiko an-tanana ny momba izay ry landy a! Izaho mihitsy aloha no hanatitra, sy haka azy any am-pianarany any. Izay sisa no hevitra hitako ho hevitra hamerenana ny hasiny eo amin’ny mpiara-mianatra aminy. Fitia misaotra ry dada! Mahefa fitia! Dada a? Fitia raha azoko antsoina hoe dada ianao, dia aleoko atomboko dieny izao. Mbola tsy nisy nahavita nanambitamby ahy, toy izay nataonao ahy izay, na dia io neny io aza. Diso aho raha tsy hahay hankasitraka anao, ka ho valiny, dia i dada no iantsoako anao manomboka androany. Mahefa avo ny lanitra, ka tsy takatro. Izany tokoa no ho hoe, izay maharitra no ho vadin’andriana. Misaotra ak? Fitia an’i dada a!
Laufer roget et lecher bernard 1975, p. 93 c’est un lieu de représentation, mais aussi de rassemblement rassemblement d’acteurs, rassemblement d’un public, création d’une communauté d’acteur et de spectateurs qui se retrouvent face à face pour un temps déterminé, le temps d’une manifestation à laquelle ils vont participer de manière différente. C’est un lieu d’échange
Ottino p , un procédé littéraire malayo-polynésien de l’ambiguité à la pluri-signification, p.9, aux premiers missionnaires qui avaient qualifié les hain-teny de poésie érotiques 72 dominichini, op. Cit, p.269, les hain-teny sont des poésies populaires les merina les appellent aussi ohatra ou ohabolana. C’est-à-dire exemple ou mots exemples 73 ranaivo f , poèmes hain-teny, p.5, il est exact, écrit-il sibre qu’on les appelle parfois ohabolana ; proverbes 74 malzac, poème hain-teny du ranaivo f , p.5 les hain-teny du reste on les appelle ankamantatra ou ampanononana ou ohabolana, c’est-à-dire égnimes, questions égnimatiques 75 paulhan, poèmes hain-teny, du ranaivo f , p.5, les hain-teny poèmes égnimatiques
Zavatra mety hanjo ilay mpandray anjara avy hatrany no miforona ao an-tsainy. Isan izany ny hita amin ireto ohatra raisina manaraka ireto solo dokotera iray sy rasazy iray ihany hono no eto, ka raha tsy dia misy atahorana ireo marary miditra hopitaly, dia mamonjy fodiana ry zareo , ary tsy miditra raha tsy amin ny enina maraina indray. Rasesily andriamanitra ô? ! Raneny marina tsy ho fatin ny hatsiaka eto io zaza io rasesily a! Rasesily fa amin ny firy izao ry solo? Solo amin ny efatra latsaka fahefany. Rasesily dray re ry lanitra ô! Mbola oviana vao ho amin ny enina? Raneny solo a! Ndehana mitady ratsan-kazo na izay zavatra azo arehitra ho dorantsika eto mba hanome hafanana an i fara! Mety izy mangatsiaka io koa angamba no mahatonga azy tsy mbola mahatsiaro tena foana. Fn acte 17
Araka izany, tena ilaina ny ezaka atao sy ny fihafiana raha te ho tafita tsy manapatapaka fianarana, resena ny fakam-panahin-dalao sy ny fandaniam-potoana betsaka amin’ny zavatra tsy misy dikany. Ilana fandanjalanjana anefa izany sao lasa tafahoatra loatra ka hanimba ny tena indray. Izany hoe, mila miala voly kely indraindray mba hialana amin’ny fiasàn’ny saina matetika. Tsy voatery atao be loatra anefa izany. Atao ny fihafiana, saingy asiana fetrany; ilain’ny mpianatra koa ny torimaso ka tsy tokony hatao ambanin-javatra. Zava-dehibe ny fahavononana hianatra sy ny fifantohana tanteraka any an- dakilzsy, ka famerenan-desona sy fanaovana enti-mody sisa no tontosaina any an-trano. Ary azon’ny mpianatra atao koa ny mikaroka fanampim-panazavana sy fampiasana samihafa hanatevenana ny fahalalana azo tany an-tsekoly. Ezaka manokana takina amin’ny mpianatra izany. Momba ny fiatrehana ny fiainana kosa àry, manao ahoana?
Lafin-javatra telo no mandrafitra ny maha olona, dia ny vatana, ny saina, ary ny fanahy. Raha misy voageja ireo, dia midika fa tsy misy ny fahafahana tanteraka eo amin’ny olona, ary tsy mijoro tsara amin’ny maha olombelona azy izy. Hoy mantsy i rado ny fahafahan’ny isambatan’olona no fototra ijoroan’ny maha-olombelona azy 108
Herinandro monja taorian’izao tokoa dia nahoraka teo amin’ny vohitra atao hoe fa narian-drazaka teo amin’ny fanjakana ny vady mariaziny sy ny zanany; ilay lahy tokan’ny ainy. Hagagana ny azy mianaka fa fakan-drivotra sy fanasoavan- tanindrazana no nandefasana azy, kanjo divorce sy fanarian-janaka no nanaraka fa telo volana taorian’izao, hatrizay naha-antananarivo an’antananarivo, tsy mbola nisy mpanambady nalaza toy izany, fa tsy latsaky ny kilaometatra iray sy sasany ny halavan’ny aotomobilina nitanjozotra, fa olona ambony sy mpanankarena ny mpampakatra, fa zanaky ny ampy sy ny mpanefoefo no ampakarina fa tao anatin’ireny olo-maro mpitazana ireny indreny kosa olo-mianaka kely no toa miavaka indrindra, sady miloloha sobika reniny no mitantana ilay kalatokana miteny irery eny razaka! Tsy ho solafaka anie ny dianao fa raha izao no hisy valiny sao tsy ho tantinao, nefa kosa enga anie ka tsy hisy firy intsony ny toa anao mba tsy hisotroan’ny taranak’i eva ny kapoaka mangidin’ny fanambadiana.
Ny rahona indro mazava ny orana koa mba misava f’asakasakareo tezi-dava 2. Ny vorona ery tsarasaotra nilaza fa tsy mba hihaotra f’asakasakareo feno loatra 3. Rony hafa mba henohenoy miantso o, ry lala; o! Ry roy f’asakasakareo nahafoy. 4. Ny vorona irony miria miantso mifalifalia f’asakasakareo tsy ho tia. 5. Ny andro mba tony aok’izany mivolon-ko ho tsara hatrany f’asakasakareo hampitomany. 6. Ny andro koa somambisamby toy ’lay ora-nanaova-fanamby f’ asakasakareo mampitamby 7. ’zato foko e, ka tena mijaly mba miantso anareo hampifaly f’asakasakareo tsy mamaly
Ny hoe fahendrena mifangaro, dia foto-pisainana ifangaroan’ny fahendrena roa noresahina teo aloha, dia ny fahendrena malagasy sy ny fahendrena kristiana. Ohatra ny fihetsiky rakotovao manoloana ny fitsentsefana nataon’ingahy aziz mpampiasa azy misy ady tsy fiady. Hany ka fahanginana no asetriny ny tsy rariny mihatra aminy 242. Raha io teny io no jerena, dia mifangaro ao ny fahendrena malagasy sy ny fahendrena kristiana, satria, ho an’ny mpanara-dia an’ i kristy, dia ady tokana ihany no tokony hatao, dia ny ady tsara amin’ny finoana. Hoy ny soratra masina manambara izany miadia ny ady tsaran’ny finoana, hazony ny fiainana mandrakizay; fa ho amin’izany no niantsoana anao 243. Ny fahendrena malagasy kosa, araka ireo fomba fiteny samihafa dia manao hoe izay mangina volamena na dia misy fifangaroam-pahendrena aza anefa eto, dia hita ihany fa samy mampirisika ho amin’ny fifandeferana manoloana ady na tsy fifankahazoana, na ny fahendrena malagasy, na ny fahendrena kristiana. Momba ny fanalan-jaza resahin’ny mpanoratra koa, dia ahitana fifangaroam- pahendrena toy izao. Tsy azo atao ny mamono olona! Zavatra hafa heverina, fa ny hanala zaza kosa, aoka itsy! Hevitra mazava nalentiky ny finoana izany. Impiry tokoa moa i môpêra no nihiaka fa tsy zanaky ny eglizy, tsy zanak andriamanitra izay manala zaza? Impiry nahitrikitrika taminy fa habibibiana tsy roa aman-tany, asan ny devoly sy ny fanahy ratsy ny fanesoran-jaza? Sady zanakao ka tsy ho tinao naloaky ny kibonao! Sombin ny ainao 244 toy izao ny fifangaroam-pahendrena hita amin’izany 242 vkp tak 42 243 ny baiboly 1tim 6 12 244 op tak 31-32
Ny tanjon’ny frantsay rehefa nahazo vahana teto madagasikara dia ny hanao izay hampitombo voninahitra an’i frantsa eo amin’ny lafiny toekarena eo imason’ny firenena hafa. Maro ny pôlitika nentina nanatratrarana io tanjona io, fa singanina amin’izany ny famotehana ny toe-tsaina malagasy izay nifikitra tamin’ny maha- malagasy azy. Notaterin’i charles ravoajanahary ny voalazan’ireo frantsay tamin’izany azo atao tsara ny manjana-tany hoentina manasoa ireo firenena mbola maizin-tsaina, ka tsy afaka mahazo ny soa avy amin’ny sivilizasiona. 45 voaantso hody tany paris i gallieni ary nosoloina ny governora jeneraly victor auganeur 1905-1910 mbola nisy ifandraisany tamin’iry voalohany, ny pôlitika nampiharina teto. Izany hoe, hamotika tanteraka ny maha- malagasy, ka hampiditra ao an-tsain’ny malagasy fa firenena ambony ny firenena frantsay. Araka izany, ny tetika sy paika nentin’ny mpanjanaka teto dia ny hahatonga an’i frantsa hanan-danja aty amintsika, ka hiheveran’ny malagasy azy ho firenena ambony, ary noho izany, hampihaiky tongotra aman-tanana ny malagasy eo anoloan’izany
Nifidy ny literatiora izahay noho ny fitiavanay azy hatry ny ela. Sady manome fahafinaretana ho an’ny mpamaky ny literatiora, no mitondra zava-baovao mandrakariva. Tsapa tokoa mantsy fa tsy mety ho lefin’ny fotoana ny tsiro voatahiry ao amin’izany literatiora izany. Hoy indrindra ravelojaona ny literatiora dia ikendrena izay mahasoa sy mahafinaritra 1
Hery tena faly be aho ry mama mahita anao faly toy izao, amin’ny bacc indray ry mama e! Tina eny anaka, mazotoa foana! Fa tsy maintsy mitady hevitra aho mba hahatafita anao. Hery mangan’ny hain’andro sy ny adin-tsaina mihitsy anie ny endrikao izany ry mama e! Tina tsy maninona izany io ry hery a! Afaka foana io rehefa esorina. Fa andao aloha hisakafo isika e! Mandehana aloha atero ity sakafon’i bebe ity sao efa noana izy. Hery matsiro izany laoka izany an! Mmmmmh! !
Kisangisangintsika ny mody hoe tsy tia na mody hoe tsy mila kanefa ny fontsika tena mifangia sy tena mifanila tiako, tiako ianao, tiako, tiako foana ary mbola ho tiako tsy noho ny fetinao fa mandavan-taona. Izany dia itokiako mahagaga ahy fa arakaraka ny sedra iainantsika dia mainka koa mahery ny herin’ny fitia, ny fiombonantsika sy fitoviam- pijery hafahafa ho’aho fa arakaraka ny fitomboan’ny taona, vao mainka ianao mitana ka mamiko am-panahy sy mbola tiako foana tsy manam-piafarana kisangisangintsika ny mody hoe tsy tia na mody hoe tsy mila kanefa tena tia ary tena mila no tena izintsika
Mampita fahalalana no andraikitry ny mpampianatra amin’ny ankapobeny, ary tsy vitan’izany fa tena miantoka tanteraka ny fahombiazan’ny mpianatra, ary izay rahateo no tena andrasan’ny ray aman-dreny amin’izy ireo. Hodinihina eto ambany àry ny mikasika ireo mpampianatry ny sekoly fjkm ireo. A. Ny isan’ny mpampianatra isaky ny taranja sy ny kilasy samy manana ny isan’ny mpampianatra isaky ny taranja ny sekoly tsirairay miankina amin’ny vola miditra no ahafahana manarama mpampianatra ho an’ny sekolim-pinoana toa itony. Vitsy no azo raisina hampianatra raha kely ny vola miditra. Indro aseho eto ambany ny mikasika ny mpampianatra ao amin’io sekolim-pinoana io fafana 19 ny isan’ny mpampianatra isaky ny taranja sy ny kilasy
Nampianatra momba ny fifandraisana ny manam-pahaizana manokana amin’izany. Nambarany fa tokony ho azon’ny mpandray tsara ny hafatra ampitain’ny mpandefa. Tsy hisy izany raha toa ka tsy mitovy ny code 18 ampiasain’ny mpandefa sy ny mpandray hafatra. Izany hoe, ifankahazoana tsara ny teny, ny voambolana, ny fehezanteny ampiasain’ny mpandefa sy ny mpandray hafatra. Azo ampiharina amin’ny boky fampianarana izany. Ny mpanoratra no mpandefa ny hafatra, ary ny mpianatra no mpandray azy. Tokony hitovy izany ny fomba fiteny ampiasain’izy ireo, na ny voambolana izany, na ny firafitry ny fehezanteny. Anisan’ny tanjon’ny boky fampianarana koa ny fanomezana fahaizana sy fahalalana vaovao. Koa hisy teny sy fehezanteny mbola tsy fantatry ny mpianatra ampiasaina. Mifangaro ao anatin’ny boky izany, ny teny, na ny voambolana, na ny firafitry ny fehezanteny efa hain’ny mpianatra, sy ny mbola tsy hainy mihitsy. Tokony hampianarina ny mpianatra izay mbola tsy hainy amin’ireny, satria izany no antom-pisiany. Misy mpandinika momba ny famakiana teny nanao fanamarihana momba izany. Anisan’izany i jean foucambret. Hoy izy ho an’ny ankamaroan’ny ankizy, hitany any amin’ny soratra aloha ny ampahany be indrindra amin’ny voambolana vaovao aminy, ankoatra ireo ianarany any amin’ny fianakaviany, amin’ny fahadimy sy fahenin- taonany. Ao amin’ny soratra no ahitany
Araka ny fandalinana ireo fanontaniana teo amin’ny trangana fampiasana ireo dia hita fa miankina tanteraka amin’ny zavatra natao teo amin’ny seho teo aloha izay notanterahina tao amin’ny kilasy iray. Noho izany dia tsy mitovy ny haabom-pahalalana ananan’ny mpianatra na dia samy kilasy faharoa aza, satria tsy mitovy ny fanomanana ny seho sy ny fitsinjarana ny fandaharam- pianarana. Io santionana fampiasana aseho eo amin’ny tranga fahadimy io dia azo heverina fa tsy ny mpianatra kilasy faharoa rehetra no mahafehy azy. Eo amin’ny fomba fisafidianana ny fampiasana, dia hita fa manana ny lôjikany ny fanontaniana izay napetraky ny mpampianatra. Mifanaraka amin’ny fandaharam-pianarana satria tafiditra ao amin’ny sokajin’ny literatiora am-bava, ary misy rindra ny fanontaniana ao amin’ny fampiasana satria mifampitohy ny hevitra fototra iorenan’ny fanontaniana miisa efatra. Ny haabom-pahalalana takina amin’ny fanontaniana kosa dia hita fa sarotra kokoa raha mitaha amin’ny fahalalana tokony hananan’ny mpianatra. Ohatra, ny fanontaniana mikasika ny tantaran’ny vodiondry dia tsy voatery ho hain’ny mpianatra izany. Hita kosa anefa fa mampitombo ny faharisihan’ny mpianatra ny fahasarotana ao anatin’ny fanontaniana izay napetraky ny mpampianatra satria araka ny hita teo amin’ny fitsidihana kilasy dia betsaka ary samy hafa ny mpianatra nandray anjara fitenenana tamin’ny famaliana fanontaniana, izany hoe navitrika ny mpianatra tamin’ny fandraisana anjara famaliana ny fanontaniana. Ny hita ho banga kosa tamin’ny fanaovana fanitsiana ny karazam- panontaniana dia ny fampanaovana asa mitaky fahaiza-manaon’ny mpianatra. Izany hoe mionona eo amin’ny lafiny ara-tsaina ihany no fahalalana azon’ny mpianatra fa tsy miditra kokoa amin’ny lafiny hetsika ara-batana. Azo heverina ho nanamafy ny fahalalana azon’ny mpianatra raha toa ka nasaina nikaroka misimisy kokoa izy, ohatra amin’izany ny fitondrana sary maneho ny faritra samihafa misy eto madagasikara ary ny sarin’ny zavatra atolotra rehefa hanao vodiondry. Nahatsara petraka ny fahalalana ihany koa raha toa ka nasaina nikaroka boky na tahirin-kevitra mikasika ny fanatarem-bodiondry tany amin’ny
Ny momba ny lohahevitra sy ny asa fikarohana efa vita maro azo isafidianana ireo lohahevitra ao amin ny asa soratr i lyra , saingy ny fitiavana no nanompanana ny asa noho izy io hita fa nibahan-toerana. Amin ny ankapobeny moa dia saika fahita ao amin ny asa soratr ireo mpanoratra malagasy maro ny lohahevitra fitiavana mifototra amin ny fanadihadiana mpanoratra sy ny asa sorany ny asa ataonay. Tsy vitsy tamin ireo zoky teo aloha no efa nitrandraka ny lohahevitra fitiavana tao amin ny asa fikarohany. Anisan ny nanovozanay hevitra ireny. Ohatra amin izany ny fitiavana tarafina ao amin ny asa soratr i haingo notontosain-drazanatiaray hantamalala; ny fitiavana tarafina ao amin ny asa soratry rabenja solomon nataon-draheliarimalala constance. Heverin ny olona ho nofinofin ny mpanoratra fotsiny ny literatiora fa tsy mifahatra amin ny zava-misy, ka tsy misy ilana azy. Vokany, tsy manintona azy ny hamaky literatiora. Raha manadihady tsara ny literatiora anefa izy, dia hahita voka-tsoa tokoa satria mirakitra haren-tsaina tsy mety ritra 1 ny literatiora hoy i pastera ravelojaona.
Ka tsy hanapoaka basy! Alidera tetikady tsara fono fa tsy vely karavasy ny karazam-pandrosoana no hoentina hanjonoana retsy manan-tsai-mihahaka lalina raha haka tahaka. Robena moa tsy meloka ny tena raha mampiasa hafetsena hangalaram-pirenena? Alidera aza mila sotasota, safosafo no hatao tsy isika no manota frizy taitran-drandram-bao. Robena izy izany no handavo irony tsarany fahiny fa lazainy mavomavo ka soloina ny am-bahiny? Alidera takatrao tokoa ny jono sy ny toto nofantenany izy ihany no hamono rzany fahaleovantenany. Fizarana faharoa volahanitra sy seheno
Mila fomba fiasa hentitra anefa izany ka nahatonga anay hisafidy ny haitsikera ara- piarahamonina mifototra amin’ny rafi-pisaina izay naorin’i goldman. Tsy dia nanahirana loatra ny nanangonana ny rango satria vondron’olona no manao azy ka samy namosaka izay tao am-pony ny olona. Isan’ny mampiavaka ny rango ireo mpandray anjara ao aminy ka azo hitarafana ny maha izy azy. Amin’ny maha literatiora am-bava azy dia mibahana betsaka ny lafiny fanehoana. Tsy maintsy mivantana izy ary misy anton-javatra hanatanterahana azy; na io lanonana na io natao andravahana asa aman-draharaha. Miavaka tsara kosa ny rango ao faratsiho noho izy tsy mba ampiasaina amin’ny fahoriana raha toa ka izany no tena ampiasana azy any amin’ny faritra sasany. Ankoatra ireo sarin-teny hita ao aminy dia mifono hevitra lalina koa izy ka azo hitarafana ny maha izy azy ny mpamorona ihany koa tao amin’ny fizarana fahatelo koa no nitarafana ny anjara asan’ny literatiora am-bava izay notsoahina amin’ny rango, ny fiheveran’ny olona azy ary ny fivoarany. Mitondra voka- tsoa lehibe eo amin’ny fiainan’ny olona sy ny fampandrosoana ny faritra tokoa ny rango fa tsy araka ny fiheveran’ny olona sasany azy ho fandaniam-potoana sy vola fotsiny ihany. Ny tsy fahafantaran’ny olona ny ilana ny literatiora toy izany tokoa mantsy no mahatonga ny literatiora nentin-drazana hihen-danja. Tsara anefa no mampahafantatra fa fitaovana mahomby tokoa izy na eo amin’ny fanabeazana ny maha olona na eo amin’ny asa famokarana. Mampifandray ny mpiray tanindrazana sy ny mpiara-monina ihany koa izy ka ahafahan’ny olona mampita ny zava-misy. Manoloana izany anefa dia misedra olana maro ny literatiora am-bava ary ao anatin’izany ny rango noho ny firoborobon’ny literatiora vahiny. Ao ihany koa ireo rivotra entin’ny fandrosoana ka mahatonga ny olona sasany hanadino ny fomban-drazana. Na eo aza anefa izany dia mahavelom-panantenana kosa ny fisian’ireo olona mampivoatra hatrany ny literatiora nentin-drazana. Raha maro no mihevitra fa tsy misy intsony ny rango dia asehonay etoana fa mihamivoatra aza izany ao faratsiho ka manjary miseho famin’ny endrika vaovao. Tsy very kosa anefa ny maha izy azy ny rango fa fanatsarana no natao mba hisarihana ny sain’ny mpihaino. Izany indrindra no nitondranay ireo tolo-kevitra mba ho fanatsarana ny rango. Mba tsy hahalevona azy dia tsy maintsy ezahina ny hahakanto azy ka hahasarika ny olona. Isan’izany ny fanatsarana ny fitaovana ampiasaina; eo ihany koa ny fampidirana azy any amin’ny fandaharam-pianarana ka ho tafiditra sahady ao an-tsain’ny ankizy.
Tohizany ny teniny ka asongadiny, fa hatramin’ny fianakaviana no zary tsy mifanara-tsaina noho ny pôlitika mpihavana akaiky, nifanao ny tsara ny pôlitika no he nampizara dia tena loza, sy tena angano fa nanjary tsy nifampiditra an-trano! Andn 2 tsy ny fianakaviana fotsiny aza, fa ny fiarahamonina iray manontolo mihitsy no tonga mizarazara mpiray tanàna, mpifamazivazy ny pôlitika no lasa barazy tsy mifampiarahaba raha mifankahita mifampivandraka dia samy vita! Andn 3 hatrany amin’ny sehatry ny finoana dia lazain’ny mpanoratra fa tafiditry ny viriosy pôlitika ihany koa mpiara-mitory sy mpiara-mivavaka mifampitsara sy toa mifanavaka, an’ny satana ve ny pôlitika no toa izay idirany, resak’alika? Andn4 113
Tahotra an’andriamanitra asehon’ireo mpino kristianina amin’ny alalan’ny tahotra sy fanajana ary fanompoana an’andriamanitra ny finoany. Araka ny nampianarina azy dia andriamanitra no fototra sy loharanon’ny aina ary izao rehetra izao. Ny hanao ny marina, handala ny rariny sy ny hitsiny ho tia fihavanana ary hahay hifanotrona na an- kasoavana na an-karatsiana no tanjon’ ireo mpandala ny nentin-drazana satria fantany fa misy farany ny eto an-tany ary misy valiny ny hatao rehetra. Tsy misy hafa amin’izay koa ny an’ireo mpino kristianina, araka ny voalazan’izy ireo manao hoe fandalovana ny eto an-tany, ary hotsaraina amin’izay nataony ny olona tsirairay. Iombonan’ny roa tonta izay foto-kevitra izay. Ny fanaovana ny marina, ny fandalana ny rariny sy ny hitsiny, dia samy fomba malagasy izay tena manana ny maha izy azy tokoa, ka inoan’ireo kristianina fa tsy mifanipaka amin’ny sitrapon’andriamanitra. Ny vokatry ny finoany an’andriamanitra no mampirisika azy hanao izany, hoy ny filazan’i e. C. Henry 1987 17 .27 2.4.1.2 fanajana an’andriamanitra fantatr’ireo mpandala ny nentin-drazana tsara ny toerana misy an’io andriamanitra io ary nohajainy izany. Fa na dia avo toerana aza izy dia iva fijery, miondrika mijery ny olombelona tsirairay, ka mahita ny takona sy ny miafina rehetra. Tsy ambakan’izany ireo mpino kristianina. Nametraka an’andriamanitra amin’ny toerana ambony indrindra. Nomena ny haja sy ny dera ary ny voninahitra. Porofon’izany ny fomba fitenin’izy ireo rehefa misy zavatra tsara vita; tsy midera tena fa manolotra ny voninahitra ho an’andriamanitra ho an’andriamanitra irery ny voninahitra raha misy fikasan’izy ireo hanao zavatra, dia tsy mitompo teny fantatra izy, ka hihevitra ny hahavita izany irery fa mazàna izy ireo miteny hoe raha sitrapon’andriamanitra. Hita amin’izany, fa na ny toerana nametrahan’ireo mpandala ny nentin- drazana na ny fanajany an’andriamanitra dia sahala amin’izay ataon’ny kristianina, ary mitovy ihany koa ny zava-kendrena ny hanjakan’ny fahamarinana, ny hisian’ny rariny sy ny hitsiny eo amin’ny fiaraha-monina ary ny fanajana ny maha malagasy izay tsy inona fa ny fandalàna ny fihavanana. Na dia teo aza ny finoan’ireo mpandala ny nentin- drazana ny fitahian’ny razana sy ny sampy, dia tsy nataony ambanin-javatra koa ny finoana an’andriamanitra; tsy nampitoviany tamin’andriamanitra velively ireo, saingy
Miara-miaina fijaliana sy ny fangirifiriana ao amin’izany fonja izany avokoa na olo-marina na olon-dratsy. Manambara izany i mahefa ao amin’ny hafatr’ilay gadra. Lazao lesy izy fa mangidy sy manonja izany hoe voafonja tsy misy indrafo voatrerona avokoa na jiolahy na olo-marina tsy misy fanavahana gejaina sy hidina mendri-kofaizina anaty tranomaizina atao mahita angano !113